Ritratt: Uffiċċju Cyrus Engerer, MEP .td_uid_2_6024ffd576b1e_rand.td-a-rec-img{text-align:left}.td_uid_2_6024ffd576b1e_rand.td-a-rec-img img{margin:0 auto 0 0} L-għaqda fil-qasam tas-saħħa bejn il-pajjiżi tal-Unjoni Ewropea f'dan iż-żmien diffiċli tal-pandemija tal-Covid-19 hija importanti ħafna. Madwar sena ilu, kien jinħass ċertu sentiment, meta ċertu pajjiżi tal-Unjoni Ewropea tħallew waħedhom fl-isfidi li kienu qed jiffaċċjaw biex ilaħħqu mal-imxija tal-pandemija. L-Unjoni Ewropea indirizzat dan is-sentiment permezz tal-għaqda fl-innegozjar fuq ix-xiri tal-vaċċini. Permezz tal-koperazzjoni bejn il-pajjiżi tal-Unjoni Ewropea, l-ebda pajjiż ma tħalla mingħajr vaċċin u l-prezz tal-vaċċin kien l-istess għal kulħadd, irrispettivament mid-daqs tal-pajjiż. Fin-nuqqas ta' din is-solidarjetà bejn il-pajjiżi tal-Unjoni, kienu jkunu l-kumpanniji tal-' big pharma ' li jieħdu vantaġġ minn sitwazzjoni fejn kull pajjiż kien ikollu jixtri l-vaċċini b'mod individwali. Konvint li l-istorja se tiġġudika dan il-mument diffiċli bħala wieħed essenzjali fil-mixja tal-integrazzjoni tal-UE. Nenfasizza dwar l-importanza li l-UE tibda tinnegozja u tixtri minn issa iktar dożi tal-vaċċin, biex inkunu ppreparati fl-eventwalità tal-bżonn tat-tielet tilqima. B'referenza għan-nuqqas ta' trasparenza mill-Kummissjoni Ewropea fuq il-kuntratti tax-xiri tal-vaċċini, nisħaq li l-mument li l-Unjoni ma tkunx trasparenti, hu l-mument li c-ċittadini jitilfu l-kredibiltà fl-Unjoni Ewropea. .td_uid_3_6024ffd576e87_rand.td-a-rec-img{text-align:left}.td_uid_3_6024ffd576e87_rand.td-a-rec-img img{margin:0 auto 0 0}